500 persones han gaudit de les Rutes Culturals de Burjassot durant el primer semestre de l’any
2025-07-24

La ciutadania de Burjassot ha respost de manera molt positiva a les Rutes Culturals posades en marxa des de l’Ajuntament de la localitat, a través de la Regidories de Patrimoni, i Cultura, coordinada per Javier Naharros.

En el primer semestre de l’any, 500 persones han tingut l’oportunitat de conéixer, de manera gratuïta, la vida de Blasco Ibáñez, de Vicent Andrés Estellés, la història de Les Sitges i els importants punts patrimonials que té el municipi.

“Fem una valoració molt positiva del desenrotllament de les rutes i estem molt contents que tant els escolars com la ciutadania en general haja pogut gaudir de les rutes de manera gratuïta”, ha assenyalat l’Alcalde de Burjassot, Rafa García, qui també ha destacat “el valor del nostre patrimoni, tant personal com monumental i la importància de donar-lo a conéixer a totes les persones que visiten Burjassot”.

S’han realitzat 15 rutes obertes a la ciutadania, prèvia inscripció, comptant amb 379 assistents i tres concertades amb centres educatius, en les quals hi ha hagut 122 participants.